नगर के चंडी फाटक निवासी शोभा किन्नर राष्ट्रीय विकलांग पार्टी की राष्ट्रीय स्तर की नेता है। वे पिछले एक साल से चेयरमैन पद पर चुनाव लड़ने के लिए मेहनत कर रही हैं। बृहस्पतिवार दोपहर करीब डेढ़ बजे उनके मोबाइल पर अज्ञात नंबर से कॉल आई। मोबाइल पर उन्हें दो दिन में गोली मारने की धमकी दी गई। धमकी मिलते ही शोभा किन्नर घबरा गई, उन्होंने तत्काल परिचितों को सूचना दी। उन्होंने कोतवाल वीके यादव और सीओ मंशाराम गौतम को भी फोन से जानकारी दी। मामले में तहरीर दे दी गई है। कोतवाली पुलिस का कहना है कि मामले की जांच के बाद रिपोर्ट दर्ज कर ली जाएगी।